CELEX: 32011R0716
Language: bg
Date: 2011-07-19
Title: Регламент (ЕС) № 716/2011 на Съвета от 19 юли 2011 година за определяне на възможностите за риболов на хамсия в Бискайския залив за риболовен сезон 2011/2012 г.

23.7.2011   
            
            
               BG
            
            
               Официален вестник на Европейския съюз
            
            
               L 193/11
            
         РЕГЛАМЕНТ (ЕС) № 716/2011 НА СЪВЕТА
   от 19 юли 2011 година
   за определяне на възможностите за риболов на хамсия в Бискайския залив за риболовен сезон 2011/2012 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               Съветът има задължение да определи общия допустим улов (ОДУ) по вид риболовна дейност или група риболовни дейности. Възможностите за риболов следва да бъдат разпределени между държавите-членки по такъв начин, че да се осигури относителна стабилност за риболовните дейности на всяка държава-членка за всички запаси или групи запаси и като се вземат надлежно предвид целите на общата политика в областта на рибарството, установени в Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1).
            
         
               (2)
            
            
               За целите на адекватното управление на запаса и опростяването е уместно да се определи ОДУ и квоти за държавите-членки за запаса от хамсия в Бискайския залив (подзона VIII на ICES) за годишен сезон на управление между 1 юли и 30 юни на следващата година, вместо за период на управление в рамките на календарна година.
            
         
               (3)
            
            
               Регламент (ЕС) № 57/2011 на Съвета (2) определя възможностите за риболов за определени рибни запаси през 2011 г. с изключение на хамсията в Бискайския залив.
            
         
               (4)
            
            
               ОДУ за хамсия в Бискайския залив за риболовния сезон 2011/2012 г. следва да бъде определен въз основа на наличните научни становища, като се отчитат биологичните и социално-икономическите аспекти и се гарантира еднакво третиране на различните риболовни сектори.
            
         
               (5)
            
            
               За да осигури многогодишен план за запаса от хамсия в Бискайския залив, обхващащ риболовния сезон и установяващ правило за контрол на улова, приложимо за определянето на възможностите за риболов, на 29 юли 2009 г. Комисията представи предложение за регламент за създаване на дългосрочен план за запаса от хамсия в Бискайския залив и за риболова, насочен към този запас. Целесъобразно е ОДУ за запаса от хамсия в Бискайския залив да бъде определен в съответствие с посоченото предложение на Комисията и предвид обстоятелството, че оценката на въздействието, залегнала в основата на предложението, е най-актуалната оценка на въздействието на решенията относно възможностите за риболов за този запас. В становището на НТИКР от 15 юли 2011 г. биомасата на запаса се оценява приблизително на 98 450 тона. Следователно ОДУ за риболовния сезон от 1 юли 2011 г. до 30 юни 2012 г. следва да бъде определен на 29 700 тона.
            
         
               (6)
            
            
               С оглед на специфичния обхват и време на прилагане на възможностите за риболов на хамсия е уместно тези възможности за риболов да бъдат определени чрез отделен регламент. По отношение на риболова следва обаче да продължат да се прилагат общите разпоредби на Регламент (ЕС) № 57/2011 относно условията за използване на квотите.
            
         
               (7)
            
            
               В съответствие с член 2 от Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (3) е необходимо да се установи до каква степен по отоншение на запаса от хамсия в Бискайския залив се прилагат мерките, установени в посочения регламент.
            
         
               (8)
            
            
               С оглед на началото на риболовния сезон 2011/2012 г. и за целите на годишното докладване на улова настоящият регламент следва да влезе в сила незабавно и да се прилага от 1 юли 2011 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Възможности за риболов на хамсия в Бискайския залив
   1.   Общият допустим улов (ОДУ) и неговото разпределяне между държавите-членки за риболовния сезон между 1 юли 2011 г. и 30 юни 2012 г. за запаса от хамсия в подзона VIII на ICES, определена в Регламент (ЕО) № 218/2009 (4), е, както следва (в тонове живо тегло):
   
               
                           Вид
                        
                        
                           :
                        
                        
                           Хамсия
                           
                              Engraulis encrasicolus
                           
                        
                     
            
               
                           Зона на ICES
                        
                        
                           :
                        
                        
                           VIII
                           (ANE/08.)
                        
                     
         
               Испания
            
            
               26 730
            
            
               Аналитичен ОДУ
            
         
               Франция
            
            
               2 970
            
         
               ЕС
            
            
               29 700
            
         
               ОДУ
            
            
               29 700
            
         2.   По отношение на разпределянето на възможностите за риболов, определени в параграф 1, и тяхното използване се прилагат условията, установени в членове 9, 12 и 14 от Регламент (ЕС) № 57/2011.
   3.   По отношение на запаса, посочен в параграф 1, се прилага аналитичен ОДУ за целите на Регламент (ЕО) № 847/96. Прилагат се член 3, параграфи 2 и 3 и член 4 от посочения регламент.
   Член 2
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   
   Прилага се от 1 юли 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2011 година.
      
         
            За Съвета
         
         
            Председател
         
         M. SAWICKI
      
   
   
      (1)  ОВ L 358, 31.12.2002 г., стр. 59.
   
      (2)  ОВ L 24, 27.1.2011 г., стр. 1.
   
      (3)  ОВ L 115, 9.5.1996 г., стр. 3.
   
      (4)  Регламент (ЕО) № 218/2009 на Европейския парламент и на Съвета от 11 март 2009 г. относно предоставянето на статистика за номиналния улов на държавите-членки, които извършват риболов в североизточната част на Атлантическия океан (ОВ L 87, 31.3.2009 г., стр. 70).